
ABSTRAK 


Kajian ini dilakukan bertujuan mengkaji pandangan Hamka terhadap wanita 
yang telah diadaptasikan dalam Tafsir Al-Azhar. Ia bertujuan untuk melihat dan menilai 
sejauhmana Hamka mencurahkan idea dan pengalamannya dalam membincangkan hal 
ehwal wanita ke dalam tafsir karangannya. Secara umumnya penyelidik selain 
mengetengahkan pandangannya terhadap wanita dari aspek sosial iaitu perkahwinan, 
talak dan harta pusaka yang terdapat dalam surah an-Nisa', penyelidik juga bertujuan 
memperkenalkan Hamka sebagai seorang pentafsir. Untuk kajian ini, penyelidik telah 
menggunakan kajian perpustakaan sepenuhnya. Di akhir kajian, beberapa cadangan telah 


dikemukakan kepada pihak-pihak tertentu untuk memartabatkan hak wanita. 

ABSTRACT 


This research investigates the Hamka's view towards women as adapted in Al- 
Azhar. This research conducted to find out and evaluate how far Hamka did discussed 
his views, ideas and experience in women affair in his work. Besides that, this research 
also discusses Hamka's view towards women in the aspect of marriage, talak and wealth 
as stated in Surah an-Nisa'. Meanwhile the reason this research is conducted is to 
introduce Hamka as an Islamic writer (Mufasir). This research fully conducted using the 
help of library research. In the final part of this research, there are few suggestions have 


been put forward to certain parties to increase Islamic women's rights. 

BABI 


PENDAHULUAN 


1.1 Pendahuluan 


Al-Quran atau nama lainnya al-Kitab, adalah wahyu yang diturunkan oleh Allah 
SWT kepada Rasulullah SAW dengan melalui perantaraan Malaikat Jibril untuk 
disampaikan kepada manusia. Al-Quran merupakan mukjizat terbesar yang diturunkan 
kepada Nabi Muhammad SAW. Tertulis pada mushaf dan membacanya dikira ibadah. 
Al-Quran merupakan anugerah Allah SWT buat seluruh hambanya. Sebagaimana firman 


Allah SWT (Abdullah Basmeih, 2001: 334): 


a a B M A sie 


PN PA Bp KA la 





Terjemahannya: 

“Dan ini sebuah Kitab (al-Quran) yang Kami turunkan, yang ada 
berkatnya (banyak manfaatnya). Oleh itu, hendaklah kamu menurutnya; 
dan bertaqwalah (kepada Allah), mudah-mudahan kamu beroleh 
rahmat.” 


Surah al-An'am (6): 155 


Penurunan ayat terbahagi kepada dua cara iaitu umum dan khusus. Penurunan 
umum memerlukan kepada pentafsiran. Pentafsiran al-Quran adalah berbeza mengikut 
mufassir. Menurut Syeikh Muhammad Ali Ash Shabuni, pentafsiran al-Quran adalah 
penting bukan hanya untuk menemukan qira‘ahnya, meyakinkan bacaan, menjelaskan 
makna yang tersirat ataupun sekadar menyingkap rahsia khazanah al-Quran sahaja. 
Akan tetapi, pentafsiran ini juga untuk membebaskan manusia dari penyembahan selain 
dari Allah SWT Al-Quran adalah pedoman umat, petunjuk dan syariat Allah dalam 
setiap aspek kehidupan seperti muamalah, politik, ekonomi, akhlak mahupun ibadah. 
Selain itu, al-Quran juga berfungsi sebagai ubat hati.” Sebagaimana firman Allah SWT 
(Abdullah Basmeih, 2001: 701): 


a 


E s 2 sal i ku 7 a EEA A 25 32,0 mp 
ÝI abhi Ang Vy Gesell 2833 Tlah ja Lola Ge Os 





Terjemahannya : 

“Dan kami turunkan dengan beransur-ansur dari al-Ouran Ayat-ayat 
Suci yang menjadi ubat penawar dan rahmat bagi orang-orang yang 
beriman kepadanya, dan (sebaliknya) al-Ouran tidak menambahkan 
orang-orang yang zalim (disebabkan keingkaran mereka) melainkan 
kerugian jua.” 


Surah al-Israa’ (17): 82 


Secara dasarnya kita lihat penterjemahan dan pentafsiran seakan-akan sama akan 
tetapi terdapat perbezaan yang nyata antara keduanya. Akan tetapi dapat kita fahami 
tujuan mentafsir dan menterjemah adalah untuk memberi kefahaman yang mendalam 


kepada umat Islam tentang isi kandungan al-Quran. 


1.2 Latar Belakang Masalah 


Sebelum kedatangan Islam, wanita sering menjadi mangsa pendiskriminasian 
undang-undang dan juga kehidupan yang didominasi oleh lelaki. Sejak beberapa abad 
yang lalu, wanita diletakkan pada kedudukan yang paling bawah dalam masyarakat. Ini 
mewujudkan jurang yang besar antara peranan lelaki dan wanita. Masyarakat sebelum 
Islam mengamalkan tradisi kaum atau bangsa yang membangkitkan sentimen gender 
yang berat sebelah kepada kaum wanita telah mengakibatkan mereka ditindas dan 


berperanan sebagai hamba. 


Justeru itu, kedatangan Islam telah mengangkat darjat dan kedudukan wanita ke 
taraf paling tinggi. Pengiktirafan ini tidak dapat ditandingi dalam perkembangan- 
perkembangan tamadun.” Islam telah memberi kebebasan kepada wanita dari kezaliman 


dan kekejaman yang dilakukan kepada mereka. 


Setelah Islam memberi kebebasan dan mengangkat darjat mereka dalam Islam, 
timbul pula pelbagai sangkaan tentang kedudukan sebenar kaum perempuan dalam 
Islam. Apakah perempuan juga mempunyai tanggungjawab dan peranan yang sama 


seperti kaum lelaki? 


Ramai tokoh-tokoh yang memberi pandangan tentang wanita dari pelbagai 
aspek berkaitan dengan wanita. Sebagaimana pendapat Hamka, yang merupakan seorang 
ulama Nusantara. Beliau berpendapat bahawa wanita mempunyai kedudukan yang mulia 
di sisi Islam. Mereka juga mempunyai penghargaan dan pembahagian tugas yang sama 
seperti kaum lelaki. Wajib memuliakan, menghormati dan menyayangi mereka 
sebagaimana seorang anak wajib memuliakan ibunya, seorang suami mengasihi isterinya 
dan seorang bapa menyayangi anaknya. Ini kerana seorang wanita yang solehah itu lebih 


mulia dari bidadari.” 


Perkara penting yang menjadi persoalan adalah berhubung dengan peranan 
wanita iaitu apakah berlaku penyelewengan peranan wanita? Menurut Che Zainon 
Yusof, terdapat ramai wanita kini yang telah menyeleweng dan menyimpang dari 
peranannya yang sebenar sebagai seorang hamba Allah dengan melanggar suruhan- 
suruhan al-Quran dan as-Sunnah, malah sebaliknya lebih gemar melakukan perbuatan 
yang dilarang dan diharamkan oleh Allah. Perbuatan mereka ini sekaligus telah 
melanggar hakikat kewanitaannya yang dijadikan begitu sempurna dan menarik. Antara 
larangan-larangan Allah yang telah dilanggar oleh mereka seperti pendedahan aurat, 


pergaulan bebas, berkhalwat, perzinaan dan lesbian.” 


Selain penyelewengan terhadap Allah, berlaku juga penyelewengan terhadap 
rumahtangga seperti hubungan dengan suami dan hubungan dengan anak-anak. Che 
Zainon Yusof juga menyatakan, tugas utama yang dipertanggungjawabkan kepada setiap 
wanita apabila sudah bergelar isteri ialah menyerahkan segala ketaatannya terhadap 
suaminya melainkan perkara yang bertentangan dengan hukum Allah, yang mana ketika 


itu tidak wajib lagi mentaatinya.° 


Kebenarannya, wanita memainkan peranan penting dalam masyarakat. Menurut 
Majdi As-Sayyid Ibrahim, wanita adalah pembentuk generasi yang akan datang. Dialah 
yang akan membangun para pemimpin besar dilingkungan rumahnya, lalu mengeluarkan 
para perwira Islam. Seorang wanita muslim tidak mungkin dapat mempersiapkan sebuah 
keluarga yang kuat kecuali dia benar-benar menjadi seorang Muslimah, terpandang 


kerana din-nya, berpegang kepada kitab Tuhannya dan sunnah Nabi-Nya.' 


Lantaran itu, permasalahan kontemporari berkaitan wanita yang berlaku pada 
zaman ini menunjukkan wanita tidak memahami agama Islam dengan sebenarnya dan 
keistimewaan yang telah diberikan kepada mereka sehingga timbul banyak isu dan 
permasalahan berkaitan wanita. Mereka tidak peka terhadap keperluan mereka, 
sedangkan al-Quran banyak membahaskan tentang permasalahan wanita tentang 


kedudukan, peranan, hak, hukum dan banyak lagi keistimewaan wanita. 


1.3 Pernyataan masalah 


Berdasarkan latar belakang masalah yang dinyatakan berkaitan permasalahan 
wanita. Penyelidik melakukan kajian terhadap wanita menurut Hamka di dalam Tafsir 
Al-Azhar khusus mengkaji surah an-Nisa'. Hal ini bertujuan untuk melihat apakah 
pandangan dan perbincangan Hamka berkaitan wanita terutama dari tiga aspek utama 
iaitu perkahwinan, talak dan harta pusaka. Ini kerana Hamka merupakan seorang ulama 
yang memahami keadaan di Nusantara, dan pandangan Hamka boleh dijadikan rujukan 


bagi menyelesaikan permasalahan tersebut. 


Penyelidik merasakan Tafsir Al-Azhar hasil karangan Hamka mempunyai 
banyak keistimewaan yang perlu diketahui oleh masyarakat. Maka kerana itulah 
penyelidik terpanggil untuk melakukan sedikit penyelidikan ke atas pemikiran Hamka di 


dalam Tafsir Al-Azhar dalam membicarakan mengenai wanita. 


14 Objektif Kajian 


Objektif kajian ini adalah seperti berikut: 


a) Mengkaji pandangan Hamka terhadap wanita di dalam surah an-Nisa' 


berkaitan hal ehwal perkahwinan. 


b) Mengenal pasti pandangan Hamka terhadap wanita di dalam surah an- 


Nisa' berkaitan talak. 


c) Mengenal pasti pandangan Hamka terhadap wanita di dalam surah an- 


Nisa’ berkaitan harta pusaka. 


1.5 


Persoalan Kajian 


a) Apakah pandangan Hamka terhadap wanita di dalam surah an-Nisa' 


berkaitan hal ehwal perkahwinan? 


b) Apakah pandangan Hamka terhadap wanita di dalam surah an-Nisa' 
berkaitan talak? 


c) Apakah pandangan Hamka terhadap wanita di dalam surah an-Nisa’ 
berkaitan harta pusaka? 

